সেলিব্রিটি মাস্টারশেফ (ভারতীয় টেলিভিশন ধারাবাহিক)

সেলিব্রিটি মাস্টারশেফ ভারতীয় প্রতিযোগিতামূলক রান্নার অনুষ্ঠান মাস্টারশেফের ভারতীয় সংস্করণের প্রথম সেলিব্রিটি মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২৫ সালের ২৭শে জানুয়ারি তারিখে শুরু হয়ে ২০২৫ সালের ১৮ই এপ্রিল তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় টেলিভিশন চ্যানেল সনি এন্টারটেইনমেন্ট টেলিভিশনের পাশাপাশি ডিজিটাল মাধ্যম সনি লিভে সম্প্রচারিত হয়েছে। ভারতীয় পরিচালক ফারাহ খান এই মৌসুমের উপস্থাপনা করেছেন; অন্যদিকে, ফারাহ খান, রনবীর ব্রার, বিকাশ খান্না এবং কুনাল কাপুর বিচারকের দায়িত্ব পালন করেছেন।

১২ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা গৌরব খান্না জয়লাভ করেছেন, অন্যদিকে নিকি তাম্বোলি এবং তেজস্বী প্রকাশ যথাক্রমে প্রথম এবং দ্বিতীয় রানার-আপ হয়েছেন।

বিন্যাস
সেলিব্রিটি মাস্টারশেফ মূলত ফ্র্যাঙ্ক রড্যাম দ্বারা নির্মিত ব্রিটিশ অনুষ্ঠান মাস্টারশেফের আদলে নির্মিত, যার মূলভাব হচ্ছে বিভিন্ন রান্নার চ্যালেঞ্জের মাধ্যমে অংশগ্রহণকারীদের রান্নার দক্ষতা, সৃজনশীলতা এবং মানসিক দৃঢ়তা পরীক্ষা করা। সাধারণত ঘরোয়া রন্ধনশিল্পী, অপেশাদার অথবা পেশাদার রেস্তোরাঁর রাঁধুনি হওয়ার স্বপ্ন দেখা ব্যক্তিদের পাশাপাশি সেলিব্রিটি সংস্করণে অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "রাঁধুনি" (শেফ) হিসেবে পরিচিত। প্রতিযোগীদের বিভিন্ন ধরনের রান্নার চ্যালেঞ্জের মুখোমুখি হতে হয়, যেমন: মিস্ট্রি বক্স চ্যালেঞ্জ, যেখানে তাদের দেওয়া উপাদান দিয়ে একটি নতুন রান্না তৈরি করতে হয়; ইনভেনশন চ্যালেঞ্জ, যেখানে সৃজনশীলতা এবং কৌশলের পরীক্ষা নেওয়া হয়; এবং দলগত চ্যালেঞ্জ, যেখানে তারা দলবদ্ধভাবে বড় আকারের খাবার প্রস্তুত করে। যেসব প্রতিযোগীর রান্না বিচারকের মানদণ্ডে সর্বাধিক ভালো হয়, তারা পুরস্কার বা নিরাপত্তা (অপসারণ থেকে রক্ষা) পায়। অপরদিকে যারা কম মানের রান্না করে, তাদের প্রেশার টেস্টে অংশ নিতে হয়, যা মূলত এলিমিনেশন চ্যালেঞ্জ। এখানে সেরা রান্না না করতে পারলে প্রতিযোগী প্রতিযোগিতা থেকে বিদায় নেয়। এই প্রক্রিয়ায় পর্যায়ক্রমে এক বা একাধিক প্রতিযোগী বাদ পড়ে। সেমি-ফাইনাল ও ফাইনাল পর্বে মাত্র ২–৩ জন প্রতিযোগী থাকে, যারা তাদের দক্ষতা, সৃজনশীলতা এবং রান্নার সামগ্রিক ক্ষমতা প্রদর্শন করে। ফাইনালে প্রতিযোগীদেরকে বহু-কোর্স খাবার তৈরি করতে হয়, যা বিচারকের দ্বারা স্বাদ, প্রেজেন্টেশন এবং মৌলিকতার ভিত্তিতে মূল্যায়ন করা হয়। সবশেষে, যিনি প্রতিযোগিতার সব চ্যালেঞ্জে সেরা রন্ধনশৈলী প্রদর্শন করেন, তাকে "মাস্টারশেফ" হিসেবে ঘোষণা করা হয়। বিজয়ী প্রায়ই একটি শিরোপা এবং উল্লেখযোগ্য নগদ পুরস্কার সহ রান্না সংক্রান্ত সুযোগ-সুবিধা অর্জন করেন।

প্রতিযোগী
থাম্ব|ডান|220px|এই মৌসুমের বিজয়ী গৌরব খান্না

 স্থান  প্রতিযোগী  পেশা      অবস্থা  ১  গৌরব খান্না  অভিনেতা  ২৭ জানুয়ারি  ১১ এপ্রিল   ২  নিকি তাম্বোলি  মডেল ও অভিনেত্রী  ২৭ জানুয়ারি  ১১ এপ্রিল   ৩  তেজস্বী প্রকাশ  অভিনেত্রী  ২৭ জানুয়ারি  ১১ এপ্রিল   ৪  ফয়সাল শেখ  কন্টেন্ট নির্মাতা  ২৭ জানুয়ারি  ১১ এপ্রিল   ৫  রাজীব অদাতিয়া  কন্টেন্ট নির্মাতা  ২৭ জানুয়ারি  ১১ এপ্রিল   ৬  অর্চনা গৌতম  টেলিভিশন অনুষ্ঠানের প্রতিযোগী  ২৭ জানুয়ারি  ৩ এপ্রিল   ৭  ঊষা নাডকর্ণী  অভিনেত্রী  ২৭ জানুয়ারি  ২৫ মার্চ   ৮  দীপিকা কাকর  অভিনেত্রী  ২৭ জানুয়ারি  ১৭ মার্চ   ৯  কবিতা সিং  রাঁধুনি ও কন্টেন্ট নির্মাতা  ২৭ জানুয়ারি  ৭ মার্চ   ১০  আয়েশা ঝুলকা  অভিনেত্রী  ১০ ফেব্রুয়ারি  ২১ ফেব্রুয়ারি   ১১  অভিজিৎ সাওয়ান্ত  সঙ্গীতশিল্পী  ২৭ জানুয়ারি  ১৪ ফেব্রুয়ারি   ১২  চন্দন প্রভাকর  কৌতুকাভিনেতা  ২৭ জানুয়ারি  ৭ ফেব্রুয়ারি  

তথ্যসূত্র

বহিঃসংযোগ


বিষয়শ্রেণী:সেলিব্রিটি মাস্টারশেফের (ভারতীয় টেলিভিশন ধারাবাহিক) মৌসুম
বিষয়শ্রেণী:২০২৫-এ ভারতীয় টেলিভিশন মৌসুম
বিষয়শ্রেণী:২০২৫-এ ভারতীয় টেলিভিশন মৌসুম
বিষয়শ্রেণী:সনি এন্টারটেইনমেন্ট টেলিভিশনের মৌলিক অনুষ্ঠান